

OTSUS

|  |  |
| --- | --- |
| Kiiu | 10. september 2024 nr 11-4/2987-2 |

**Avaliku ürituse korraldamise luba**

Janno Laende, kes on MTÜ Kahala Järve Külade Selts juhatuse liige, on 01.09.2024 esitanud Kuusalu Vallavalitsusele avaliku ürituse korraldamise loa taotluse (reg 01.09.2024 nr 11-4/2987), mille kohaselt soovib teate esitaja korraldada Kuusalu vallas, Kahala külas, Põllu-Roobu kinnistul ürituse „Liiva Laat 2024“.

Eeldatav osalejate arv üritusel on märgitud 2000 osalejat. Parkimine toimub looduslikul heinamaal. Üritusel vastutab avaliku korra, turvalisuse ja parkimiskorralduse eest Janno Laende.

Kuusalu Vallavolikogu 25.05.2022 määruse nr 12 „Avaliku ürituse korraldamise ja pidamise nõuded“ § 2 lõike 3 punkti 2 alusel on tegemist kõrgendatud turvariskiga üritusega, kuna üritusega kaasneb liikluse ümberkorraldamine.

Ürituse on kooskõlastanud Politsei- ja Piirivalve amet (reg 09.09.2024 nr 11-4/2987-1).

Lähtudes eeltoodust ja võttes aluseks 5.02.2024 käskkirja nr 2-5/1 „Kultuuri- ja sporditöö spetsialisti ametijuhendi kinnitamine“ ning Kuusalu Vallavolikogu 25.05.2022 määruse nr 12 „Avaliku ürituse korraldamise ja pidamise nõuded“

1. annan välja avaliku ürituse korraldamise loa järgmistel tingimustel:

1.1 ürituse nimi: „Liiva Laat 2024“;

1.2 üritusel turvalisuse, liikluskorralduse ja avaliku korra eest vastutab:

Janno Laende ([janno@laevajuhid.ee](mailto:janno@laevajuhid.ee), tel 5 076 452);

1.3 ürituse läbiviimise koht: Kuusalu vallas, Kahala külas, Põllu-Roobu kinnistu

1.4 ürituse alguse ja lõpu kuupäev ja kellaaeg:

15.09.2024 kell 07:00 kuni 15.09.2024 kell 18:00;

1.5 ürituse korraldaja on kohustatud:

1.5.1 tagama ürituse külastajate turvalisuse ning nõuetele vastava parkimiskorralduse ürituse toimumise ajaks;

1.5.2 tagama ürituse toimumise järgselt heakorra tasemel, mis oli enne ürituse toimumist;  
1.5.3 tagama üritusel meditsiinilise esmaabi kättesaadavuse;

1.5.4 tagama, et tema korraldataval avalikul üritustel kasutatakse toidu ja joogi serveerimiseks korduskasutatavaid anumaid ja söögiriistu;

1.5.5 tagama, et müüja, kes müüb pakendatud kaupa lõppkasutajale või tarbijale, on kohustatud lõppkasutajalt või tarbijalt tasuta tagasi võtma müüdud kauba müügipakendi ja -pakendijäätmed, tagab müügikoha territooriumil pakendijäätmete liigiti kogumise võimaluse pakendatud kauba lõppkasutajale või tarbijale ning informeerib pakendi tagasivõtmise kohast müügikohas nähtavale kohale seatud arusaadava kirjaliku teatega;

1.5.6 tagama üritusel avaliku korra ja heakorra eeskirja nõuete täitmise;

1.5.7 tagama, et üritusel alaealised ei tarvitaks alkoholi;

1.5.8 tagama alkoholiseaduse § 45 täitmise;

1.5.9 kohustatud täitma Kuusalu Vallavolikogu 25.05.2022 määruses nr 12 „Avaliku ürituse korraldamise ja pidamise nõuded“ esitatud nõudeid.

2. Otsuse peale võib esitada Kuusalu Vallavalitsusele vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, mil oleks pidanud otsusest teada saama või esitada kaebus Tallinna Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.

3. Otsus jõustub teatavakstegemisest.

|  |  |
| --- | --- |
| (allkirjastatud digitaalselt) |  |
| Triinu Rebane |  |
| kommunikatsioonispetsialist  kultuuri- ja sporditöö spetsialisti  ülesannetes |  |

[Triinu.Rebane@kuusalu.ee](mailto:Triinu.Rebane@kuusalu.ee)

6008511